NOTA

 privind punctul de vedere al ANMDM cu privire la punerea pe piata 

a vaccinului gripal produs la Institutul Cantacuzino
Avand in vedere situatia punerii pe piata a vaccinului gripal inclus in programul de imunizare a    populatiei in sezonul 2013-2014, va aducem la cunostinta urmatoarele:

Activitatea de productie a vaccinului gripal a Institutului Cantacuzino, a fost  oprita in perioada 2011-2013, urmare necompliantei liniei de productie cu reglementarile GMP. 

              Avand in vedere HG 320/2013 si inceperea lucrarilor la fluxul de productie pe linia de vaccin   gripal, reprezentantii ANMDM  au fost implicati in etapele de amenajare, dotare, calificare a echipamentelor.
Incepand cu luna iulie, reprezentantii ANMDM au semnalat in cursul inspectiilor formale si informale efectuate in contextul deschiderii si sprijinului exprimat pentru relansarea activitatii de productie, timpul limitat avut la dispozitie pentru a realiza atat finalizarea liniei de productie cu tot ce presupune ( calificari , validari ), cat si productia efectiva.
Procesul de productie a inceput cu o intarziere de 4 luni ( septembrie 2013 ), generat de echiparea, dotarea, amenajarea cu intarziere a ariilor de productie implicate, conducand astfel la derularea intr-un ritm alert a activitatilor,ceea ce puteau conduce la erori in productie.

In conformitate cu legislatia in vigoare, in vederea eliberarii oficiale a seriei,  in decembrie 2013, au fost prelevate la ANMDM fiole pentru analizele specifice demonstrarii calitatii, eficacitatii si sigurantei in administrare a vaccinului. Cu aceasta ocazie a fost evidentiat ca unul din parametrii importanti in demonstrarea calitatii, nivelul de endotoxine, depaseste limita impusa de Farmacopeea Europeana si in aceasta situatie ANMDM   nu a  putut elibera oficial niciuna dintre cele 8 serii de vaccin fabricate.
Avand in vedere ca, acelasi parametru, determinat in cadrul IC , a fost in limite conforme cu Farmacopeea Europeana, ANMDM a informat in data de 23. 12. 2013, pe Ministrul Santatii, asupra situatiei existente. Ulterior, Ministrul Sanatatii , a dispus prin Ordin al Ministrului Sanatatii, constituirea unei Comisii formate din specialisti care sa supervizeze si valideze rezultatele studiului clinic, privind reactogenitatea si imunogenitatea vaccinului gripal administrat la adulti.

In paralel cu activitatea Comisiei de supervizare a studiului, Institutul Cantacuzino  si Agentia Nationala a Medicamentului si Dispozitivelor Medicale au demarat proceduri de investigare a rezultatelor neconforme si a impactului acestora asupra campaniei de vaccinare:

IC a demarat un studiu pe iepuri de laborator, privind reactogenitatea si pirogenitatea, au fost desemnate 2 comisii interne pentru analiza atat a activitatii laboratorului de control, cat si a activitatii liniei de productie,( aflate inca in desfasurare ).
In vederea confirmarii rezultatului privind prezenta peste limita admisa a endotoxinelor in vaccin, Agentia Nationala a Medicamentului si Dispozitivelor Medicale   a apelat la un laborator independent, autorizat pentru acest tip de analiza, aflat in cadrul Agentiei omoloage din Franta.

In cursul zilei de vineri, 31.01.2014, Agentia Nationala a Medicamentului si Dispozitivelor Medicale   a primit informarea, prin posta electronica, a prezentei in cantitati foarte mari de endotoxine, care face riscanta administrarea la om, la acest moment, urmand ca buletinele de analiza sa fie transmise in perioada imediat urmatoare.

Avand in vedere situatia creata, Ministrul Sanatatii a fost informat despre rezultatele primite, urmand ca Domnia Sa sa dispuna in consecinta .

